cyanic-selkie/wikianc huggingface dataset:
আলজেরিয়া-ইন্দোনেশিয়া সম্পর্ক
ইতিহাস
১৯৫৫ সালে ইন্দোনেশিয়া বান্দুং -এ এশিয়ান-আফ্রিকান সম্মেলন এর আয়োজন করে। এই সম্মেলনে ইউরোপীয় উপনিবেশ থেকে এশীয় এবং আফ্রিকান দেশগুলোকে মুক্ত করার আহ্বান জানানো হয় এবং এর পাশাপাশি দেশগুলোর স্বাধীনতার দাবি জানানো হয়। সেই সময় আলজেরিয়া ফ্রান্স এর একটি উপনিবেশ রাষ্ট্র ছিল। ইন্দোনেশিয়া, আলজেরিয়ার প্রতিনিধিদের সেই বান্দুং সম্মেলনে অংশগ্রহণের আহ্বান জানায়।
এই সম্মেলনে অংশগ্রহণের মাধ্যমে আলজেরিয়ার স্বাধীনতা সংগ্রাম আরও উজ্জীবিত হয়। সর্বশেষে ১৯৬২ সালের ৫ জানুয়ারী আলজেরিয়া ফ্রান্স এর কাছ থেকে স্বাধীনতা লাভ করে। অতি শীঘ্রই, ইন্দোনেশিয়া আলজেরিয়ার এই স্বাধীনতাকে স্বীকৃতি দান করে এবং দ্রুতই আলজেরিয়াতে নিজেদের দূতাবাস প্রতিষ্ঠা করে। ১৯৬৩ সালে ইন্দোনেশিয়া আলজেরিয়াতে তাদের দূতাবাস প্রতিষ্ঠা করে। ইন্দোনেশিয়ার দূতাবাস ছিল, আলজেরিয়াতে প্রথমেই প্রতিষ্ঠিত বিভিন্ন দেশগুলোর দূতাবাসের মধ্যে অন্যতম।
ব্যবসা ও বাণিজ্য
আফ্রিকা মহাদেশের দেশগুলোর মাঝে, আলজেরিয়া হল, ইন্দোনেশিয়ার চতুর্থ বৃহত্তম ব্যবসায়িক অংশীদার। এক্ষেত্রে, দক্ষিণ আফ্রিকা, নাইজেরিয়া এবং মিশর হল প্রথম ৩ টি দেশ। ২০১১ সালে, ইন্দোনেশিয়া এবং আলজেরিয়া এর মধ্যে বাণিজ্যের পরিমাণ ছিল ৪৮৯.০৫ মিলিয়ন (৪৮.৯০ কোটি) মার্কিন ডলারের। এউ পরিমাণ ছিল, আফ্রিকায় ইন্দোনেশিয়ার মোট বাণিজ্যের ৫.০৬ শতাংশ। আলজেরিয়ায়, ইন্দোনেশিয়ার প্রধান রপ্তানি পণ্যগুলো হল, পাম তেল, কফি, চিনি, টেক্সটাইল আঁশ, শুঁটকি মাছ এবং কাঠ। অপরদিকে ইন্দনেসিয়ায় আলজেরিয়ার প্রধান রপ্তানি পণ্য হল অপরিশোধিত তেল
পিসা বিশ্ববিদ্যালয়
পিসা বিশ্ববিদ্যালয় (Italian: Università di Pisa, UniPi) ইতালির পিসা শহরে অবস্থিত সরকারি গবেষণা বিশ্ববিদ্যালয়। পোপ ক্লেমেন্ট VI এর ফরমানের মাধ্যমে ১৩৪৩ সালে গোড়াপত্তন হয়। এটি পৃথিবীর ১৯তম এবং ইতালির ১০ম প্রাচীন অদ্যাপি বর্তমান বিশ্ববিদ্যালয়। মর্যাদাপূর্ণ এই বিশ্ববিদ্যালয় ইতালিতে ৩য়, ইউরোপে শীর্ষ ৩০ এবং বিশ্বে শীর্ষ ৩০০ তে অবস্থান। এটি ইতালির একমাত্র বিশ্ববিদ্যালয় যেটি বিশ্ববিদ্যালয় রিসার্চ অ্যাসোসিয়েশনের সদস্য।
ইতিহাস
এই বিশ্ববিদ্যালয় ৩ সেপ্টেম্বর, ১৩৪৩ সালে প্রতিষ্ঠিত। কিন্তু অনেকেই এটিকে ১১ শতাব্দীর মনে করে। পিসা মধ্যে আইন বিদ্যালয়, পিসার মাধ্যমে ১১ শতাব্দী এবং ১২শ শতাব্দীর দ্বিতীয়ার্ধের ধর্মনিরপেক্ষতা ও ভিক্ষু জীবনের উপস্থিতির প্রথম নির্ভরযোগ্য তথ্য পাওয়া যায়। যখন,  পিসা অসাধারণ অর্থনৈতিক উন্নয়ন অর্জন করেছে। পরবর্তী শতকে ডাক্তারদের উপস্থিতির প্রমাণ পাওয়া যায়।
এখানে প্রথম পড়ানো বিষয় ছিল ধর্মতত্ত্ব, দেওয়ানি আইন, যাজকীয় অনুশাসন, চিকিৎসা বিজ্ঞান। ১৩৫৫ সালে ফ্রান্সেস্ক দ্য বুটি, ডিভাইন কমেডির, সুপরিচিত ভাষ্যকার দান্তে আলিগিয়েরি, গবেষণা বিষয়ে পাঠদান শুরু করেন।
ফ্লোরেন্স শহরের বিজয়ের মাধ্যমে পিসা ও এব গবেষণা ১৫শ শতকে সঙ্কটে পড়ে ১৪০৩ সালে বন্ধ হয়ে যায়। ১৪৭৩ সালে লরেঞ্জো দ্য মেদিসি-এর সহায়তায় পিসা গবেষণায় তার পদ্ধতিগত উন্নয়ন পুনরায় শুরু করে এবং শ্রেনীকক্ষসহ ভবন নির্মাণ শেষ হয় ১৪৮৬ সালে। ভবনটির নাম পরে জ্ঞানের ভবন  রাখা হয়।
সংগঠন ও প্রশাসন
পিসা বিশ্ববিদ্যালয়ের ১১ টি স্কুল এবং ৫৭ টি বিভাগ আছে। এই স্কুলগুলি তাদের সম্পর্কিত ক্ষেত্রে বিভিন্ন কোর্স চালু আছে।
পিএইচডি ডিগ্রী সাধারানত বিভাগ থেকে দেয়া হয়। বিদেশি ভাষা ও কিছু বৈজ্ঞানিক অনুষ্ঠান ছাড়া মূলত ইতালি ভাষা প্রচলিত ।
লালপুর ইউনিয়ন, লালপুর
লালপুর ইউনিয়ন বাংলাদেশের নাটোর জেলার লালপুর উপজেলার অন্তর্গত একটি ইউনিয়ন পরিষদ। এটি ১১০.৮৩ কিমি২ (৪২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,১৫৯ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৫টি।
মাতা খিভি
মাতা খিভি (ਮਾਤਾ ਖੀਵੀ) (১৫০৬–১৫৮২) হলেন মধ্যযুগের এক শিখ নারী, যিনি শিখসমাজে লঙ্গর প্রথা (বিনামূল্যে খাবার প্রদান) প্রচলনের জন্য অবদান রেখেছেন। তিনি খিভি, বিবি খিভি নামেও পরিচিত।
প্রারম্ভিক জীবন
মাতা খিভি ১৫০৯ সালে ১৩ বছর বয়সে খাদুর সাহিবের লেহনার সাথে বিবাহবন্ধনে আবদ্ধ হন, যিনি পরবর্তীকালে দ্বিতীয় শিখ গুরু হয়েছিলেন। লেহনার নাম পরবর্তীতে হয়েছিল গুরু অঙ্গাদ দেব।
তাদের চারজন সন্তান ছিল, দুই ছেলে ও দুই মেয়ে। ছেলেদের নাম ছিল দাতু ও দাসু এবং মেয়েদের নাম ছিল আনোখি ও বিবি আমরো। কিন্তু, কিছু সূত্র আবার তাদের তিনজন সন্তান ছিল বলে বর্ণনা করেছে (আনোখির নাম উল্লেখ করে নি)।
লঙ্গর ব্যবস্থাপনা
গুরু নানকের মৃত্যুর পর মাতা খিভি লঙ্গর প্রথা চালু রাখেন। তার নিজের তত্ত্বাবধায়নে লঙ্গর পরিচালিত হত। এটি মাতা খিভি জি দা লঙ্গর (মাতা খিভি জির লঙ্গর) নামে লোকমুখে পরিচিতি পায়। তিনি শিখসমাজে লঙ্গরকে অন্তর্ভুক্ত করতে ভূমিকা পালন করেছেন। তিনি শিখসমাজে সেবা প্রথা প্রচলন করতেও রেখেছেন ভূমিকা।
মৃত্যু
মাতা খিভি ১৫৫২ সালে তার স্বামীর মৃত্যুর পর আরো ত্রিশ বছর বেঁচে ছিলেন। তিনি ১৫৮২ সালে মৃত্যুবরণ করেন।
ধর্মমঙ্গল
ধর্মমঙ্গল মধ্যযুগীয় বাংলা সাহিত্যের মঙ্গলকাব্য ধারার তিনটি প্রধান শাখার অন্যতম (অপর শাখাদুটি হল মনসামঙ্গল ও চণ্ডীমঙ্গল)। এই কাব্য রচনার প্রধান উদ্দেশ্য দক্ষিণ-পশ্চিম বাংলার লৌকিক অনার্য দেবতা ধর্মঠাকুরের মাহাত্ম্য প্রচার। এই কাব্যের উপাদান মূলত রাঢ় বাংলার রাজনৈতিক ও সামাজিক উপাদান। ধর্মমঙ্গল কাব্যে দুটি কাহিনি সন্নিবেশিত হয়েছে: প্রথমটি পৌরাণিক রাজা হরিশ্চন্দ্রের কাহিনি, এবং দ্বিতীয়টি লাউসেনের উপাখ্যান। দ্বিতীয় উপাখ্যানটিই কাব্যের মূল উপজীব্য। ধর্মমঙ্গল কাব্যের প্রধান কবিরা হলেন রূপরাম চক্রবর্তী (বর্ধমান, সপ্তদশ শতাব্দী) ও ঘনরাম চক্রবর্তী (বর্ধমান, সপ্তদশ-অষ্টাদশ শতাব্দী)। এছাড়া এই কাব্যের অন্যান্য কবিরা হলেন ময়ূরভট্ট (ধর্মমঙ্গলের আদিকবি), শ্যাম পণ্ডিত, ধর্মদাস, রামদাস আদক, সীতারাম দাস, যাদুনাথ বা যাদবনাথ পণ্ডিত, খেলারাম চক্রবর্তী ও মানিকরাম গাঙ্গুলি। রাঢ় অঞ্চলের সমাজ ও রাজনীতি এই কাব্যের মূল উপজীব্য হওয়ায় কোনো কোনো সমালোচক এই কাব্যকে "রাঢ়ের জাতীয় মহাকাব্য" বলে উল্লেখ করেন। তবে এই মত বিতর্কিত।
হরিশ্চন্দ্রের উপাখ্যান
"রাজা হরিশ্চন্দ্র (কোনো কোনো পুথিতে হরিচন্দ্র) ও রানি মদনার সন্তানাদি ছিল না বলে নানাপ্রকার লাঞ্ছনা সহ্য করতে হত। একদা রাজা-রানি বনে ঘুরতে ঘুরতে বল্লুকা নদীর তীরে ভক্তদের ধর্মঠাকুরের পূজা করতে দেখেন। তা দেখে তাঁরাও পুত্রকামনায় ধর্মপূজা করেন। পুত্র বয়ঃপ্রাপ্ত হলে তাঁকে ধর্মের নিকট বলি দিতে হবে - এই শর্তে ধর্মঠাকুর তাঁদের পুত্রবর দেন। কালক্রমে লুইচন্দ্র বা লুইধর নামে তাঁদের এক সর্বসুলক্ষণযুক্ত পুত্র জন্মায়। কিন্তু রাজা-রানি ধর্মকে দেওয়া তাঁদের প্রতিশ্রুতি বিস্মৃত হন। যথাকালে ধর্মঠাকুর এক ব্রাহ্মণের ছদ্মবেশে উপস্থিত হয়ে রাজা ও রানির কাছে এসে বলেন যে, তিনি তাঁর উপবাসভঙ্গের পর লুইচন্দ্রের মাংস ভক্ষণ করতে চান। রাজা ও রানির কাতর অনুনয়ে তিনি কর্ণপাত করেন না, বরং তাঁদেরও তাঁর সঙ্গে বসে পুত্রমাংস ভক্ষণ করার আদেশ দেন। অগত্যা রাজা ও রানি লুইচন্দ্রকে খড়্গাঘাতে হত্যা করে তাঁর মাংস রন্ধন করেন। কিন্তু তাঁরা ব্রাহ্মণবেশী ধর্মের আদেশানুসারে পুত্রমাংস ভক্ষণ করার পূর্বেই ধর্মঠাকুর স্ববেশ ধারণ করে তাঁদের হাত ধরে ফেলেন। জানা যায়, লুইচন্দ্রকে আদৌ কাটা হয়নি। ধর্মঠাকুরের মায়ায় হরিশ্চন্দ্র মায়া-লুইকে হত্যা করেছেন মাত্র। আসলে লুইকে নিজের কোলে লুকিয়ে রেখে ধর্মঠাকুর রাজা ও রানিকে পরীক্ষা করছিলেন। পুত্রকে অক্ষত অবস্থায় ফিরে পেয়ে রাজা ও রানি মহাখুশি হলেন এবং মহাসমারোহে ধর্মপূজার আয়োজন করলেন।"
এই কাহিনিটি অতি প্রাচীন। অসিতকুমার বন্দ্যোপাধ্যায়ের অনুমান, পূর্বে ধর্মপূজার আসরে কেবল এই উপাখ্যানটিই গীত হত। আজও ধর্মপূজার দ্বিতীয় দিনে এটি গীত হয়। সকল ধর্মমঙ্গলেই এই কাহিনিটি রয়েছে। কোনো কোনো ধর্মমঙ্গলে আবার লাউসেনের প্রধান উপাখ্যানটির বদলে কেবল এই গল্পটিই স্থান পেয়েছে।
লাউসেনের উপাখ্যান
ধর্মমঙ্গল কাব্যের দ্বিতীয় তথা প্রধান কাহিনিটি গড়ে উঠেছে লাউসেনের বীরত্বগাথাটিকে কেন্দ্র করে। ধর্মপূজার 'ঘরভরা' অনুষ্ঠানের জন্য এই কাহিনিটিকে গীত আকারে চব্বিশ পালায় বিভক্ত করে বারো দিন ধরে গাওয়া হয়। এই কারণে এই কাহিনিটির অপর নাম 'বারোমতি' বা 'বার্মাতি'। অসিতকুমার বন্দ্যোপাধ্যায়ের মতে, "দেবকৃপাশ্রিত লাউসেন এই কাব্যের নায়ক এবং তাহার বীরত্বের অদ্ভুতরসের গল্পই ধর্মমঙ্গল কাব্যের প্রধান আকর্ষণ।" লাউসেনের উপাখ্যানটি নিম্নরূপ:
ধর্মঠাকুর মর্ত্যে পূজা প্রচারের জন্য উৎসুক ছিলেন। এমন সময় স্বর্গের নর্তকী জাম্ববতী শাপগ্রস্থ হয়ে বমতি নগরে বেণুরায়ের কন্যারূপে জন্মগ্রহণ করেন। তাঁর নাম হয় রঞ্জাবতী। রঞ্জাবতীর দিদি ছিলেন গৌড়েশ্বরের রাজমহিষী এবং তাঁর দাদা মহামদ ছিলেন গৌড়েশ্বরের মন্ত্রী। গৌড়েশ্বরের বিদ্রোহী সামন্ত তথা চণ্ডীর বরপুত্র ইছাই ঘোষের সঙ্গে যুদ্ধ করতে গিয়ে গৌড়েশ্বরের অপর সামন্ত তথা ঢেকুরগড়ের অধিপতি কর্ণসেনের ছয় পুত্র ও পুত্রবধূগণ যুদ্ধে নিহত হন। কর্ণসেন নিজেও পরাজিত হন। কর্ণসেনকে সান্ত্বনাস্বরূপ গৌড়েশ্বর নিজ শ্যালিকা রঞ্জাবতীর সঙ্গে তাঁর বিবাহ দেন। বিবাহের পর রঞ্জাবতীকে নিয়ে কর্ণসেন ময়নাগড়ে নতুন সামন্তের পদে অধিষ্ঠিত হন। এদিকে বৃদ্ধ কর্ণসেনের সঙ্গে বোনের বিবাহ হওয়ায় ক্ষুব্ধ হন মহামদ। গৌড়েশ্বরের কাজের প্রতিবাদ করতে না পেরে কর্ণসেনের সঙ্গেই শত্রুতা করেন তিনি। কর্ণসেনকে বারবার 'পুত্রহীন' বলে গালি দিতে থাকেন মহামদ। এতে বিচলিত হয়ে রঞ্জাবতী পুত্রকামনায় কঠোর কৃচ্ছ্রসাধন সহ ধর্মঠাকুরের পূজা করতে থাকেন। যথাকালে ধর্মঠাকুরের কৃপায় এক স্বর্গভ্রষ্ট দেবতা রঞ্জাবতীর গর্ভে জন্ম নেন। তাঁর নাম রাখা হয় লাউসেন। এতে ক্রোধে উন্মত্ত হয়ে মহামদ ইন্দা মেটে নামে এক অনুচরকে পাঠিয়ে লাউসেনকে অপহরণ করলেন। ধর্মঠাকুর কর্পূরবিন্দু থেকে আর একটি ছেলে সৃষ্টি করে রঞ্জাবতীকে দিলেন। তার নাম হল কর্পূর ধবল। এদিকে ধর্মঠাকুরের আজ্ঞায় হনুমান লাউসেনকে উদ্ধার করে রঞ্জাবতীর কোলে ফিরিয়ে দিলেন। এইভাবে রঞ্জাবতী হলেন দুই পুত্রের জননী।
ক্রমে লাউসেন বড়ো হয়ে উঠল। লেখাপড়া ও অস্ত্রবিদ্যায় অর্জন করল বিশেষ ব্যুৎপত্তি, এদিলে মল্লযুদ্ধেও হয়ে উঠল এক অপ্রতিরথ যোদ্ধা। গৌড়েশ্বরকে নিজ বীরত্ব দেখিয়ে খ্যাতি অর্জনের উদ্দেশ্যে সে ভাই কর্পূর ধবলকে নিয়ে যাত্রা করল গৌড়ের উদ্দেশ্যে। পথে বাঘ, কুমির ইত্যাদি হিংস্র জন্তু বধ করে একদিকে যেমন নিজের খ্যাতি বৃদ্ধি করল, অন্যদিকে ভ্রষ্টা নারীদের প্রলোভন এড়িয়ে সে নৈতিক শুচিতারও পরিচয় দিল। এদিকে গৌড়ে পৌঁছেই লাউসেন মহামদের চক্রান্তে বন্দী হল। কিন্তু গৌড়েশ্বরকে বাহুবল দেখিয়ে খুশি করে সে অচিরেই মুক্তিলাভ করল। গৌড়েশ্বর তাঁকে প্রচুর পুরস্কার ও ময়নাগড়ের ইজারা দিলেন। ফেরার পথে কালু ডোম ও তার বউ লখ্যার সঙ্গে লাউসেনের শখ্যতা হল। লাউসেন এদেরও ময়নাগড়ে নিয়ে এল। কালুকে করল সেনাপতি। এরপর মহামদের চক্রান্তে গৌড়েশ্বর লাউসেনকে পাঠালেন কামরূপরাজকে দমন করতে। মহামদ ভেবেছিলেন প্রবল প্রতাপশালী কামরূপরাজের সঙ্গে যুদ্ধ করতে গিয়ে লাউসেনের মৃত্যু অবশ্যম্ভাবী। কিন্তু ধর্মঠাকুরের কৃপায় লাউসেন কামরূপরাজকে পরাজিত করে তাঁর কন্যা কলিঙ্গাকে বিয়ে করে দেশে ফিরল। এতে মহামদ ঈর্ষায় দগ্ধ হতে লাগলেন। তাঁর চক্রান্তে আবার গৌড়েশ্বর লাউসেনকে শিমূল রাজ্য আক্রমণ করতে পাঠালেন। লাউসেনও লোহার গণ্ডার কেটে শিমূল রাজকন্যা কানাড়াকে বিবাহ করে নিয়ে এল। এতে মহামদের ক্রোধ বেড়ে গেল। তাঁরই চক্রান্তে অজয় নদের তীরে ইছাই ঘোষের সঙ্গে লাউসেনের প্রবল যুদ্ধ হল। যুদ্ধে ইছাই পরাজিত ও নিহত হল। এরপর মহামদ লাউসেনকে অন্যভাবে বিপাকে ফেলার চেষ্টা করলেন। তিনি কৌশলে গৌড়েশ্বরকে দিয়ে আদেশ করালেন যে, লাউসেন যদি ধর্মঠাকুরের বরপুত্র হয়, তবে তাকে পশ্চিমে সূর্যোদয় ঘটিয়ে দেখাতে হবে, নচেত তাকে মৃত্যুদণ্ড দেওয়া হবে। হাকন্দ নামক স্থানে ধর্মের কঠোর তপস্যা করে লাউসেন এই অসাধ্যটিও সাধন করল।
লাউসেন যখন হাকন্দে তপস্যা করছিল, তখন সেই সুযোগে মহামদ ময়নাগড় আক্রমণ করে। যুদ্ধে সপত্নী কালুরায় মারা যায়। লাউসেনের প্রথমা স্ত্রী কলিঙ্গা বীরবীক্রমে যুদ্ধ করে প্রাণত্যাগ করে। শেষে বীরাঙ্গনা কানাড়ার হাতে পরাজিত হয়ে মহামদ পালিয়ে যেতে বাধ্য হন। দেশে ফিরে ধর্মঠাকুরের স্তব করে সকলকে বাঁচিয়ে তোলে লাউসেন। মর্ত্যে ধর্মঠাকুরের পূজা প্রচারিত হয়। মহামদ তাঁর কৃত পাপের জন্য কুষ্ঠ ব্যাধিগ্রস্থ হয়। কিন্তু দয়াপরবশ হয়ে লাউসেন ধর্মঠাকুরের নিকট প্রার্থনা করে তাঁকে রোগ থেকে মুক্তি দেয়। এরপর পরম গৌরবে কিছুকাল রাজত্ব করে পুত্র চিত্রসেনের হাতে রাজ্যভার তুলে দিয়ে স্বর্গারোহণ করে লাউসেন।
হেদায়াতুর রহমান
রাজনৈতিক ও কর্মজীবন
হেদায়াতুর রহমান খাইবার পাখতুনখোয়া প্রদেশের প্রাদেশিক পরিষদের সদস্যনির্বাচিত হয়েছিলেন পিকে -১ (চিত্রাল) নির্বাচনী অঞ্চল থেকে ২০১৮ সালের পাকিস্তানের সাধারণ নির্বাচনে মুত্তাহিদা মজলিস-এ-আমলের প্রার্থী হিসাবে।
আদ দাহি জেলা
আদ দাহি জেলা (مديرية الضحي) ইয়েমেনের আল হুদায়দাহ গভর্নরেতের একটি জেলা। ২০০৩ সালে জেলাটির জনসংখ্যা ছিল ৫৪,৫০৩ জন।
ভূগোল
এই জেলায় জাবাল আল মাহারিক, জাবাল আল মিনজারাহ, জাবাল আল কাহিরি, কাব্বাত আল হামরা এবং কাব্বাত আল মানসাবাহ এবং ওয়াদিস ওয়াদি আল মুসাইয়াহ, ওয়াদি কুশর এবং ওয়াদি নামির পর্বতগুলো অবস্থিত।
এরজাইয়া উইকিপিডিয়া
এরজাইয়া উইকিপিডিয়া হচ্ছে অনলাইন বিশ্বকোষ উইকিপিডিয়ার এরজাইয়া ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। এরজাইয়া উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
সাজ্জাদুল হাসান (আমলা)
সাজ্জাদুল হাসান (জন্ম: ১ জানুয়ারি ১৯৬১) একজন বাংলাদেশী অবসরপ্রাপ্ত সরকারি কর্মকর্তা ও রাজনীতিবিদ যিনি বর্তমানে নেত্রকোণা-৪ আসনের সংসদ সদস্য।। তিনি প্রধানমন্ত্রীর কার্যালয়ের সাবেক সিনিয়র সচিব এবং বিমান বাংলাদেশ এয়ারলাইন্সের পরিচালনা পর্ষদের সাবেক চেয়ারম্যান।
প্রারম্ভিক জীবন
সাজ্জাদুল হাসানের জন্ম নেত্রকোনা জেলার মোহনগঞ্জ উপজেলায়। তার পিতা ডা: আখলাকুল হোসাইন আহমেদ, পূর্ব পাকিস্তান প্রাদেশিক পরিষদের সদস্য ছিলেন। তার জ্যেষ্ঠ ভাই বিচারপতি ওবায়দুল হাসান বাংলাদেশ সুপ্রীম কোর্টের আপিল বিভাগের বিচারপতি। তিনি মোহনগঞ্জ সরকারি পাইলট উচ্চ বিদ্যালয় এবং ঢাকা কলেজ থেকে যথাক্রমে এসএসসি ও এইচএসসি সম্পন্ন করেন।
কর্মজীবন
সাজ্জাদুল হাসান ১৯৮৮ সালের ১৫ ফেব্রুয়ারি বিসিএস প্রশাসন ক্যাডারের ৮৫ ব্যাচে (৭ম বিসিএস) সহকারী কমিশনার হিসেবে সরকারি চাকুরিতে যোগদান করেন। তিনি মাঠ প্রশাসনে সহকারী কমিশনার (ভূমি), প্রথম শ্রেণীর ম্যাজিস্ট্রেট, সিনিয়র সহকারী কমিশনার পদে বিভিন্ন জেলা ও উপজেলায় কর্মরত ছিলেন। তিনি কক্সবাজার জেলা ও সিলেট জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেছেন। হাসানকে ২৫ ফেব্রুয়ারি ২০১৫ সালে সিলেট বিভাগের বিভাগীয় কমিশনার থেকে বাংলাদেশের প্রধানমন্ত্রীর একান্ত সচিব-১ করা হয়।
২৬ জানুয়ারি ২০১৮-এ, হাসানকে বাংলাদেশের প্রধানমন্ত্রীর একান্ত সচিব-১ থেকে প্রধানমন্ত্রীর কার্যালয়ের ভারপ্রাপ্ত সচিব পদে উন্নীত করা হয়। তোফাজ্জেল হোসেন মিয়া, পূর্বে প্রধানমন্ত্রীর কার্যালয়ের মহাপরিচালক, তার স্থলাভিষিক্ত হন বাংলাদেশের প্রধানমন্ত্রীর একান্ত সচিব-১ হিসেবে। ১২ এপ্রিল ২০১৮ তারিখে সজীব ওয়াজেদের কল সেন্টার সার্ভিস নম্বর ৩৩৩ চালু করার সময় তিনি বিশেষ অতিথি ছিলেন। ২৫ ডিসেম্বর ২০১৯-এ, তিনি সিনিয়র সচিব পদে উন্নীত হন।
হাসানকে বেসামরিক বিমান পরিবহন ও পর্যটন মন্ত্রণালয় কর্তৃক ২৭ জানুয়ারি ২০২০-এ রাষ্ট্রীয় মালিকানাধীন বাংলাদেশ বিমানের পরিচালনা পর্ষদের চেয়ারম্যান নিযুক্ত করা হয়। তিনি এয়ার মার্শাল মোহাম্মদ এনামুল বারীর স্থলাভিষিক্ত হন। বেসামরিক বিমান ও পর্যটন মন্ত্রণালয়ের সিনিয়র সচিব মহিবুল হক, সাজ্জাদুল হাসানের সভাপতিত্বে ২০২০ সালে বিমান বাংলাদেশকে সরকারি নিয়ন্ত্রণে রাখতে এবং এর বেসরকারিকরণ রোধে পদক্ষেপকে সমর্থন করেন। তিনি একটি ড্যাশ ৮-৪০০ তত্ত্বাবধান করেন, যার নাম ধ্রুবতারা, ২০২০ সালে বাংলাদেশ বিমানের বহরে যোগদানকারী বিমান বাংলাদেশ এবং কানাডার মধ্যে সরকার থেকে সরকারী চুক্তির মাধ্যমে কেনা হয়েছিল। তিনি বাংলাদেশ কৃষি অর্থনীতিবিদ সমিতির সভাপতি।
রাজনৈতিক জীবন
সাজ্জাদুল হাসান ২১ জুলাই ২০২৩ সালে নেত্রকোণা-৪ আসনের উপ-নির্বাচন উপলক্ষে বাংলাদেশ আওয়ামী লীগ তাকে মনোনয়ন প্রদান করে। নেত্রকোণা-৪ আসনের সংসদ সদস্য রেবেকা মমিন মৃত্যুবরণ করলে ৩১ জুলাই ২০২৩ সালে তিনি উপনির্বাচনে বিনা প্রতিদ্বন্দ্বিতায় সংসদ সদস্য হন। ৭ আগস্ট ২০২৩ সালে তিনি সংসদ সদস্য হিসেবে শপথ গ্রহণ করেন।
জলগাঁও
জলগাঁও (Jalgaon) ভারতের মহারাষ্ট্র রাজ্যের জলগাঁও জেলার একটি শহর ও সদরদপ্তর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৪ মিটার (৬০৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জলগাঁও শহরের জনসংখ্যা হল ৩৬৮,৫৭৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে জলগাঁও এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নবনীত আদিত্য বাইবা
নবনিত আদিত্য বাইবা, হলেন একজন ভারতীয় নেপালি ভাষার লোক গায়ক এবং নেপালি ভাষার লোক গায়িকা প্রয়াত হিরা দেবী বাইবার মেয়ে। হিরা দেবী বাইবা নেপালি লোক গানের প্রবর্তক হিসেবে প্রশংসিত।
জীবনের প্রথমার্ধ
নবনিত আদিত্য বাইবার পিতা-মাতা, হিরা দেবী বাইবা (মা) এবং রতন লাল আদিত্য (পিতা) -এর ঘরে জন্মগ্রহণ করেছিলেন এবং ভারতের পশ্চিমবঙ্গ দার্জিলিংয়ের কার্শিয়াং শহরে বেড়ে ওঠেন। বাইবা তার মা এবং দাদা শ্রী সিং মান বাইবার কারণে সংগীত পরিবেশে বেড়ে ওঠেন। তার দাদা তাঁর মায়ের সংগীত পরামর্শক/কোচও ছিলেন।
শিক্ষা এবং পূর্ব পেশা
তিনি একজন সিনিয়র বিমানবালা এবং হংকংয়ের ক্যাথে প্যাসিফিক এয়ারলাইন্সে পরিষেবা দিয়েছেন।
বাদ্যযন্ত্র
"আমি তরুণ প্রজন্মকে আমাদের অন্তর্নিহিত শিকড়ে ফিরে যেতে অনুপ্রেরণা দিতে চাই। আমি মনে করি গানগুলি সেই স্মৃতিকে ফিরিয়ে আনবে "। -নবনিত আদিত্য বাইবা
একক অ্যালবাম
বারি লাই
ধিকি কুটি
৮ম জাতীয় চলচ্চিত্র পুরস্কার (বাংলাদেশ)
৮ম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৮ম আয়োজন; যা ১৯৮৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৫ সালের ২৩ জানুয়ারি সোনার গাঁও হোটেলে আয়োজিত এক অনুষ্ঠানের মাধ্যমে তৎকালীন মন্ত্রী এ.আর.ইউসুফ পুরস্কার বিতরণ করে। এই বছর ১৯টি শাখার মধ্যে ১০টি শাখায় পুরস্কার প্রদান করা হয়; তবে শ্রেষ্ঠ পার্শ্বচরিত্রে অভিনেত্রী সুবর্ণা মুস্তাফা পুরস্কৃত হলেও তিনি তা প্রত্যাখ্যান করেন।
হরি নদী (আফগানিস্তান)
থাম্ব| [[হেরাত|হেরাতের নিকটবর্তী হরি নদী ]] হরি বা হরী নদী (দারি : هری رود হরি যষ্টি; د هري سیند) অথবা হেরাত নদী দীর্ঘ ধরে প্রবাহিত হয়েছে। এটি আফগানিস্তানের একটি নদী, নদীটি মধ্য আফগানিস্তান থেকে তুর্কমেনিস্তানের পর্বতমালা থেকে উৎপত্তি হয়েছে। যেখানে এটি তেজেন্ড মরুদ্যান তৈরি করেছে এবং পরে নদীটি করাকুম মরুভূমিতে গিয়ে মিশে গেছে। ফার্সি ভাষা তে রড শব্দের অর্থ "নদী"।
তুর্কমেনিস্তানে এটি তেজেন বা টেডজেন নদী নামে পরিচিত এবং এটি টেডজেন শহরের নিকটবর্তী একটি নদী। প্রাচীন গ্রীকদের কাছে এই নদীটি আরিয়াস নামে পরিচিত ছিল। লাতিন ভাষায় নদীটি টারিয়াস নামে বেশি পরিচিত ছিল।
পূর্ব জুড়ী ইউনিয়ন
পূর্ব জুড়ী ইউনিয়ন বাংলাদেশের সিলেট বিভাগের মৌলভীবাজার জেলার জুড়ী উপজেলার একটি ইউনিয়ন।
হরি নদী (আফগানিস্তান)
নদীপথ
থাম্ব| হরি [[জামের মিনার ]] হরি নদীটি হিন্দু কুশ ব্যবস্থার একটি অংশ বাবানা পর্বতমালা থেকে উৎপন্ন বা তৈরি হয়েছে। এবং উৎপত্তি হওয়ার পরে নদীটি পশ্চিমে অপেক্ষাকৃত সরল পথ অনুসরণ করে প্রবাহিত হয়েছে।
এখনও হেরাত থেকে প্রায় ২০০ কিলোমিটার (১২০ মাইল) দূরে উজানের উপর দিয়ে এই নদীটি জামের মিনারের নিকটবর্তী স্থানে জাম নদীর সাথে মিলিত হয়েছে। জামের মিনার বিশ্বের দ্বিতীয় দীর্ঘতম মিনার, মিনারটি উচ্চতায় প্রায় ৬৫ মিটার (২১৩ ফুট) লম্বা।
পূর্ব জুড়ী ইউনিয়ন
শিক্ষা
শিক্ষার হার :
হরি নদী (আফগানিস্তান)
নদীপথ
পশ্চিম আফগানিস্তানে হরি রুদ হেরাতের দক্ষিণ দিক দিয়ে প্রবাহিত হয়েছিল। হেরাতের আশেপাশের উপত্যকার জমিতে ঐতিহ্যগতভাবে বেশ উর্বরতা রয়েছে এবং কৃষি চাষাবাদের জন্য বেশ বিখ্যাত ছিল। হেরাতের পরে নদীটি হেরাতের উত্তর-পশ্চিমে এবং তারপর উত্তর দিক দিয়ে প্রবাহিত হয়েছে। নদীটি আফগানিস্তান ও ইরানের সীমান্তের নিকটে উত্তরের অংশ তৈরি করেছে। আরও উত্তরে এটি ইরান ও তুর্কমেনিস্তানের সীমান্তের কাছে নদীর দক্ষিণ-পূর্ব অংশ গঠন করেছে। হরি নদীর উপরে নির্মিত ইরান-তুর্কমেনিস্তান বন্ধুত্ব বা মৈত্রী বাঁধ আছে।
আফগান-ভারত মৈত্রী বাঁধ (সালমা বাঁধ) পশ্চিম আফগানিস্তানের হেরত প্রদেশের চিশতী শরীফ জেলার হরি রডে অবস্থিত এবং এটি একটি জলবিদ্যুৎ এবং পানি সেচ বাঁধ প্রকল্প।
পূর্ব জুড়ী ইউনিয়ন
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
হরি নদী (আফগানিস্তান)
প্রাচীন সূত্র
ঋগ্বেদ নদী সরযূ নদীর সাথে সংযুক্ত আছে বলে মনে করা হয়। আবেস্তায় হোরায়ু নদীর কথাও বলা হয়েছে। বৌদ্ধ ধর্মের বিস্তারের সময় হেরেরুদ নদীর স্রোত উপেক্ষা করা প্রথম শতাব্দীতে একটি বৌদ্ধ বিহার ছিল। এখানের কৃত্রিম গুহাগুলো বৌদ্ধ ভিক্ষুদের দৈনন্দিন বসবাসের সাক্ষ্য প্রকাশ করে।
সিলন টুডে
সিলন টুডে একটি ইংরেজি ভাষার শ্রীলঙ্কার দৈনিক পত্রিকা যা সিলন নিউজপেপারস (প্রাইভেট) লিমিটেড কর্তৃক প্রকাশিত। এটি ২০১১ সালে প্রতিষ্ঠিত হয়েছিল এবং এটি কলম্বো থেকে প্রকাশিত হয়। এর ভগিনী পত্রিকাটি মাওবিমা। সিলন নিউজপেপারস (প্রাইভেট) লিমিটেডের মালিকানায় আছেন রাজনীতিবিদ তিরান অ্যালেস। পত্রিকার প্রথম সংস্করণ ১৮ নভেম্বর ২০১১-এ প্রকাশিত হয়েছিল।
প্রধান সম্পাদক ললিথ আলাহাক্কুনকে ১৩ জুন ২০১২ এ বরখাস্ত করা হয়। তাঁর বদলি হিসাবে ইব্রাহিম ফ্রি মিডিয়া মুভমেন্ট (এফএমএম)-এর কোষাধ্যক্ষ, হানা ইব্রাহিমকে আনা হয়। ইব্রাহিম পরে ফ্রি মিডিয়া মুভমেন্ট (এফএমএম) থেকে পদত্যাগ করেন।
কাঁকড়াভুক ব্যাঙ
কাঁকড়াভুক ব্যাঙ বা ম্যানগ্রোভ ব্যাঙ বাংলাদেশের প্রাপ্ত ব্যাঙের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।
বৈশিষ্ট্য
কাঁকড়াভুক ব্যাঙের সঙ্গে আমাদের দেশে সচরাচর দেখা পাওয়া কোলা বা সোনা ব্যাঙ ও কটকটি ব্যাঙের সাদৃশ্য রয়েছে। কিন্তু এরা উপকূলীয় এলাকা থেকে দূরে বাস করে না। চোখের পেছন থেকে উভয় পাশে টানা শৈলশিরা বা উত্তোলিত রেখা এই ব্যাঙের গুরুত্বপূর্ণ বৈশিষ্ট্য। উপরন্তু পিঠের ওপর শৈলশিরা বা উত্তোলিত রেখা একটানা নয়, ভঙ্গুর। চোখের সামনে থেকে নাকের ছিদ্র পর্যন্ত পারতপক্ষে কোনো রেখা নেই, যা সহযোগী প্রজাতিতে আছে। এ ছাড়া চঞ্চু থেকে দেহের শেষ ভাগ পর্যন্ত সচরাচর কোনো হালকা ডোরা দেখা যায় না। এরা ছয় থেকে আট সেন্টিমিটার পর্যন্ত লম্বা হয়ে থাকে। দক্ষিণ-পূর্ব এশিয়ায়, বিশেষ করে মালয়েশিয়া ও সিঙ্গাপুরের বিজ্ঞানীদের মতে, পুরুষ-ব্যাঙের চেয়ে স্ত্রী-ব্যাঙ বড় হয়। এই ব্যাঙ আরেকটি অনন্য বৈশিষ্ট্যের অধিকারী। আর তা হলো, এরা শরীরে অতিমাত্রায় ইউরিয়া জমা রাখতে পারে। এ কারণে এরা প্রায় সাগরজলের সমপরিমাণ লবণাক্ততা সহনক্ষম।ক্যামব্রিজ ইউনিভার্সিটি প্রেস থেকে প্রকাশিত Knut Schmidt-Nielsen তার প্রাণীর শারীরবৃত্ত: অভিযোজন ও পরিবেশ গ্রন্থে বলছেন, পূর্ণ বয়সী ব্যাঙের চেয়ে ব্যাঙাচির লবণাক্ততা সহনক্ষমতা বেশি। এই ব্যাঙ যে পরিমাণ ঘন লোনাপানিতে বাস করে, দেশের অন্য কোনো ব্যাঙ তা পারে না।
খাদ্য
এরা মূলত কাঁকড়া (crab) খেয়ে থাকে। cancri অর্থ কাঁকড়া (crab) আর vorus মানে খাওয়া (feeder, eating)। এদের খাদ্যাভ্যাস থেকেই এ ধরনের নামকরণ। তবে ম্যানগ্রোভ অঞ্চলের বাইরে থাকার সময় এটি পতঙ্গ ও ক্ষুদ্রাতিক্ষুদ্র প্রাণী খেয়ে থাকে।
বংশবিস্তার
এদের ডিম ফুটে বাচ্চা বের হয় কেবল স্বাদু পানিতে। বাংলাদেশে বর্ষাকালে সুন্দরবনের বিভিন্ন অংশে সাময়িক কিছু ডোবা তৈরি হয়। এসব ডোবার মধ্যে এদের ডিম ফুটে বাচ্চা বের হয়।
ইবনে ইমাম
ইবনে ইমাম ( ১৯৩২ - ২৭ নভেম্বর ২০০৯) ছিলেন একজন ভারতীয় বাঙালি সাহিত্যিক। বাঙালি মুসলমান সাহিত্যিকমহলে তিনি রসরাজ হিসাবে পরিচিত ছিলেন।
সংক্ষিপ্ত জীবনী
ইবনে ইমামের জন্ম ব্রিটিশ ভারতের অধুনা  পশ্চিমবঙ্গের হুগলি জেলার রামনগরে। পিতা আলি মুহাম্মদ এবং মাতা আজিজা খাতুন। পরে তাদের স্থায়ী আবাস ছিল কলকাতার ঝাউতলা লেনে। প্রচারবিমুখ লেখক হিসাবে সাহিত্যচর্চা করেছেন। স্বাধীনোত্তর বাংলায় বিশেষকরে কলকাতায় তিনি বাঙালি মুসলমানদের সাহিত্যচর্চায় উৎসাহ দিতেন। তিনি নিজে রম্যরচনায় সিদ্ধহস্ত ছিলেন। তিনি 'জাগরণ' 'নতুন গতি',আবদুল আযীয আল আমান সম্পাদিত কাফেলা  পত্রিকার সঙ্গে যুক্ত ছিলেন। ষাট-সত্তরের দশকে তার লেখা 'মিনাবাজার', 'সরাইখানা যাত্রী' পাঠকমহলে বিশেষ সমাদৃত হয়। তার লেখার প্রধান বিষয় ছিল বাঙালি মুসলমানদের জীবন। এছাড়াও তিনি নবির জীবনের নানা ঘটনা লিখেছেন। তন্মধ্যে তার কুঁড়ে ঘরের রাজা বিশেষ প্রশংসিত হয়। তার অন্যান্য রচনাগুলি হল-
ইবন ইমাম সাহিত্যসৃষ্টির জন্য কাফেলা ও 'নতুন গতি' পুরস্কার লাভ করেছেন।
প্রচারবিমুখ এই বাঙালি সাহিত্যিক ম্যালিগন্যান্ট ম্যালেরিয়ায় আক্রান্ত হন। দীর্ঘদিন চিকিৎসাধীন ছিলেন কলকাতার এক বেসরকারি নার্সিংহোমে। ২০০৯ খ্রিস্টাব্দের ২৭ নভেম্বর শেষ নিঃশ্বাস ত্যাগ করেন।
ফেলুদা ফেরত
ফেলুদা ফেরত সত্যজিৎ রায়ের খ্যাতনামা গোয়েন্দা সিরিজ ফেলুদার উপর নির্মিত ওয়েব সিরিজ। আড্ডাটাইমসের প্ল্যাটফর্মে নির্মিত এ ওয়েব সিরিজ পরিচালনা করছেন সৃজিত মুখোপাধ্যায়। ফেলুদা চরিত্রে প্রথমবারের মত অভিনয় করছেন টোটা রায় চৌধুরী। একইসাথে লালমোহন গাঙ্গুলি চরিত্রে অনির্বান সেনগুপ্ত এবং তোপসের চরিত্রে দেখা যাবে কল্পন মিত্রকে।
৩১ ডিসেম্বর ২০১৯ তারিখে নতুন ফেলুদা চরিত্রদের প্রথম দর্শন (ফার্স্ট লুক) প্রকাশ করা হয়। ২রা মে সত্যজিৎ রায়ের জন্মশতবার্ষিকীর দিন সন্দীপ রায় অনলাইনে সিরিজটির সূচনা সঙ্গীতের উদ্বোধন করেন। প্রতিটি গল্প ছয়টি পর্ব করে দেখানো হবে।
৭ নভেম্বর সিরিজটির প্রথম কাহিনি ছিন্নমস্তার অভিশাপ এর প্রথম দর্শন পোস্টার মুক্তি পায়। পরে ১৬ নভেম্বর ট্রেলার মুক্তি দেয়া হবে বলে প্রাথমিকভাবে ঘোষণা দেয়া হয়। তবে ১৫ নভেম্বর প্রথম ফেলুদা চরিত্রে অভিনয় করা খ্যাতনামা অভিনয়শিল্পী সৌমিত্র চট্টোপাধ্যায় মৃত্যুবরণ করলে আড্ডাটাইমস ট্রেইলার মুক্তির দিন পিছিয়ে ২১ নভেম্বর নির্ধারণ করে। ঐদিন প্রথম মৌসুম ছিন্নমস্তার অভিশাপ এবং এর পরদিন দ্বিতীয় মৌসুম যত কাণ্ড কাঠমাণ্ডুতের ট্রেলার মুক্তি দেওয়া হয়। ২০২০ সালের বড়দিনে ধারাবাহিকের প্রথম মৌসুম ছিন্নমস্তার অভিশাপ মুক্তি লাভ করে।
কাহিনী
প্রাথমিকভাবে ছিন্নমস্তার অভিশাপ এবং যত কাণ্ড কাঠমান্ডুতে কাহিনী নিয়ে ওয়েব সিরিজ নির্মাণ করবেন সৃজিত। ফেলুদার স্রষ্টা সত্যজিৎ রায়ের ছেলে এবং অধিকাংশ ফেলুদা চলচ্চিত্র, ধারাবাহিকের পরিচালক সন্দীপ রায়ের থেকে এই ওয়েবসিরিজের জন্য কাহিনির সত্ত্ব কিনে নেওয়া হয়।
ছিন্নমস্তার অভিশাপ
১৯৭৭ সালের পটভূমিতে রচিত এ কাহিনি। ফেলুদা, তপেশ আর জটায়ু হাজারিবাগে ছুটি কাটাতে যায়, পথে একজন ব্যক্তিকে লিফট দেন তারা। ব্যক্তির পিতা শব্দ-জব্দ প্রিয় মানুষ মহেশ চৌধুরী। তিনি তার কৈলাস নামক বিরাট অট্টালিকায় পরে একদিন আমন্ত্রণ জানান এই তিনজনকে। মহেশবাবু এই তিনজনকে তার জন্মদিন উপলক্ষে এক বনভোজনে রাজরাপ্পার কাছে ছিন্নমস্তার মন্দিরে যাওয়ার জন্য বলেন। সেখানে গিয়ে তিনি ফেলুদাকে বলেন যে মহশেবাবু তার দ্বিতীয় সন্তান বীরেনকে খুব মিস করেন, যে কীনা ১৯ বছর বয়সে প্রথাবিরোধী জীবনযাপনের জন্য ঘর ছেড়েছিল এবং ১০ বছর আগে বাবাকে শেষ চিঠি লেখার পর থেকে কোনো যোগাযোগ নেই। ঘটনাচক্রে মহেশ পাহাড়ের ওপর হৃদরোগে আক্রান্ত হন এবং ভীষণভাবে জখম হন। এর মধ্যে জানা যায় হাজারিবাগে আসা গ্রেট ম্যাজেস্টিক সার্কাস থেকে সুলতান নামের এক বাঘ পালিয়েছে। সার্কাসে গিয়ে কারান্ডিকার নামের মূল রিংমাস্টারের সাথে পরিচয় হয় তাদের। এদিকে মহেশবাবু মৃত্যুশয্যায় শেষবারের মত ফেলুদার সাথে কথা বলতে চাইলে সাংকেতিক ভাষায় তিনি কিছু বলেন। ফেলুদা তার ডায়েরি আর বীরেনের দেয়া চিঠিগুলো নিয়ে পড়তে থাকে। ফেলুদা আবিষ্কার করে যে পারিবারিক রহস্য লুকিয়ে আছে। ঐদিন রাতে ফেলুদার বাড়িতে আক্রমণ ঘটে। এর পরদিন বাঘ ধরার জন্য সবাই অভিযান চালায়, ঐদিনই রহস্যের যবনিকাপাত ঘটে।
চরিত্র নির্বাচন
৫ নভেম্বর, ২০১৯ খ্রিস্টাব্দে ফেসবুক ও টুইটারে পোস্ট দিয়ে সৃজিত জানান তার নতুন এ ওয়েবসিরিজের কথা। নতুন ফেলুদা চরিত্রে কে অভিনয় করবেন এ নিয়ে বিভ্রান্তি ছিল। অনির্বাণ ভট্টাচার্য, টোটা রায় চৌধুরী, যিশু সেনগুপ্ত এবং আবির চট্টোপাধ্যায়-সহ বেশ কয়েকটি নাম নিয়ে আলোচনা হয়। জটায়ুর চরিত্রে অনির্বাণ চক্রবর্তীকে নির্বাচন করা হয় শুরুতেই। তোপসের চরিত্র নিয়ে একেবারে নতুন কিছু করার কথাও ভাবা হয়।
পরবর্তীতে ১২ নভেম্বর টোটাকে এ চরিত্রের জন্য মনোনিত করে ঘোষণা দেওয়া হয়। এটাই পরিচালকের সাথে তার প্রথম কাজ। সৃজিত বলেন, চরিত্র নির্বাচনের ক্ষেত্রে বেশ কয়েকটি দিক খেয়াল রাখা হয়। আবির ওয়েব ধারাবাহিক করবেন কী না তা নিয়ে বিভ্রান্ত ছিলেন। অনির্বান হইচই নামক অপর এক ওয়েব প্ল্যাটফর্মের সাথে চুক্তিবদ্ধ। এছাড়া ফেলুদার স্কেচের সাথে টোটার মিল রয়েছে। তাই টোটাকে নির্বাচন করা হয়। চরিত্রটি পাওয়ার পর টোটা ফেলুদা চরিত্রের মত নিয়মিত যোগব্যায়াম শুরু করেন।। অভিনয়ের ক্ষেত্রে তিনি মূলত পরিচালকের মতকেই অনুসরণ করেছেন বলে জানান। তিনি বলেন যে গোটা অভিনয়জীবনে তিনি "ফেলুদা চরিত্রে অভিনয় করতে" চেয়েছেন।
তোপসে চরিত্রে নতুন মুখ নেওয়ার কথা বলেছিলেন পরিচালক। পরবর্তীতে কল্পন মিত্রকে এ চরিত্রের জন্য নির্বাচন করা হয়। মগনলাল মেঘরাজ চরিত্রের জন্য রজতাভ দত্ত আর খরাজ মুখোপাধ্যায়কে ভাবা হয়েছিল। পরবর্তী স্কেচের মিলের সাথে সাদৃশ্য রেখে এ চরিত্রে নির্বাচন করা হয় খরাজকে।
প্রযোজনা ও উন্নয়ন
থাম্ব|ডান|ফেলুদা ফেরত ধারাবাহিকের প্রাথমিক পোস্টার ফেলুদাকে নিয়ে পূর্বেও ওয়েব ধারাবাহিক নির্মিত হয়েছিল। বাংলাদেশের আলফা-আই এর কর্ণধার শাহরিয়ার শাকিল ২০১৫ সালে ফেলুদার ২০টি কাহিনির স্বত্ত্ব কিনে নিয়েছিলেন। শর্তমতে নির্মিতব্য কাহিনির মধ্যে যেগুলো নিয়ে পূর্বে সত্যজিৎ রায় কিংবা সন্দীপ রায় চলচ্চিত্র বা টিভি ধারাবাহিক বানিয়েছেন, সেগুলো বাদে অন্যগুলোকে কেবলমাত্র বাংলাদেশে ডিজিটালভাবে মুক্তি দেয়া যাবে, বৈশ্বিকভাবে মুক্তি দেয়া যাবে না। আলফা-আইয়ের ওয়েব প্ল্যাটফর্ম বায়োস্কোপ এবং ভারতের ওয়েব প্ল্যাটফর্ম আড্ডাটাইমস মিলিতভাবে প্রথমবারের মত শেয়াল দেবতা রহস্য কাহিনির উপর ওয়েব ধারাবাহিক নির্মাণ করেন। আড্ডাটাইমস প্ল্যাটফর্মের কর্ণধার সুরিন্দার ফিল্মসের প্রযোজক রাজীব মেহরা এবং নিসপাল সিংহ রানে। এরপর ঘুরঘুটিয়ার ঘটনা এবং গোলকধাম রহস্য কাহিনির উপরও ধারাবাহিক নির্মিত হয়। এ ধারাবাহিকে ফেলুদার ভূমিকায় অভিনয় করেছিলেন পরমব্রত চট্টোপাধ্যায়, পরিচালনাও তিনিই করেছিলেন। তোপসের ভূমিকায় ছিলেন ঋদ্ধি সেন। এরপর আলফা-আইয়ের প্রযোজনায় স্বতন্ত্রভাবে ফেলুদা নির্মিত হয় বাংলাদেশে। নতুন এই ফেলুদার চরিত্রে অভিনয় করেন আহমেদ রুবেল, পরিচালনা করেন তৌকির আহমেদ। ফেলুদা ফেরতের সহপ্রযোজক হিসেবেও থাকছে আলফা আই।
২০১৯ সালের শেষদিকে নিসপালের অফিসে এক মিটিংয়ে প্রথম সৃজিত জানেন যে আড্ডাটাইমস আবারও ফেলুদা বানাচ্ছে। তখন সৃজিত আগ্রহ প্রকাশ করেন। এরপর সন্দীপ রায়ের থেকে স্বত্ত্ব নিয়ে কাজ শুরু হয়। পূর্বের ধারাবাহিকের মূল চরিত্র ফেলুদা বা তোপসে কেউই এতে থাকছেন না। পরমব্রতও আড্ডাটাইমসের ব্যানারে আর ফেলুদা বানাচ্ছেন না। পরবর্তীতে ৫ নভেম্বর সৃজিত এবং রাজীব মেহরা তাদের সামাজিক যোগাযোগমাধ্যমে সন্দীপের সাথে একত্রে ছবিসহ ওয়েবসিরিজের ঘোষণা দেন। পরবর্তীতে ৩১ ডিসেম্বর ২০১৯ সালের শেষদিনে সিরিজের প্রথম দর্শন উন্মোচন করা হয়।
সৃজিত বলেন ফেলুদা নির্মাণ করাটা তার কাছে স্বপ্ন সত্যি হওয়ার মত। তিনি ফেলুদার মূল কাহিনিকে অক্ষুণ্ণ রেখে একান্ত প্রয়োজনমত পরিবর্তন করেছেন বলে জানান। এ ক্ষেত্রে দর্শক খুব বেশি পরীক্ষা-নিরীক্ষা পছন্দ করবেন না বলে তিনি মনে করেন। নির্মাণের ক্ষেত্রে কাহিনির সাথে থাকা স্কেচগুলোকে সর্বাধিক গুরুত্ব দিয়েছেন।
নামকরণ
সৃজিত একবার বেঙ্গালুরুতে থাকাকালীন‌ বৃদ্ধ ফেলুদাকে নিয়ে নাটক করেছিলেন। সেই নাটকর নাম ছিল ফেলুদা ফেরত। সেই অনুসরণেই নতুন এ ধারাবাহিকের নাম দেওয়া হয় ফেলুদা ফেরত।
দৃশ্যায়ন
২০১৯ সালের ডিসেম্বরে শুরু হয়ে ২০২০ সালের ফেব্রুয়ারি পর্যন্ত ধারাবাহিকের দৃশ্যায়ন হয়। জলপাইগুড়ির গরুমারা জাতীয় উদ্যানে ফেলুদা ফেরত-এর শুটিং শুরু করেন সৃজিত। জাতীয় পার্কে দৃশ্যায়ন করতে গিয়ে গরুমারার সংরক্ষিত বনাঞ্চলঘেঁষা এলাকায় মূর্তি নদের তীরে ড্রোন ব্যবহার করা হয়। সেই সময় বন বিভাগের দুই কর্মী বাধা দেন তাদের। আইন ভাঙার কারণে ২০ হাজার টাকা জরিমানা দিতে হয় তাদের। পরবর্তীতে মুর্শিদাবাদে ধারাবাহিকের দৃশ্যায়ন হয়। উত্তরবঙ্গের চাপড়ামারি জঙ্গলেও ওয়েব সিরিজের দৃশ্যায়ন হয়।
সঙ্গীত
এই ওয়েবধারাবাহিকের সঙ্গীত পরিচালনা করেন জয় সরকার। ২রা মে ফেলুদার লেখক সত্যজিৎ রায়ের ৯৯তম জন্মদিনে পরিচালক, সন্দীপ রায় এবং সঙ্গীতশিল্পী অনুপম রায়, রূপঙ্কর বাগচী ও রূপম ইসলামের অনলাইন উপস্থিতিতে ধারাবাহিকের সূচনা সঙ্গীত গল্প নিয়ে ফেলুদা ফিরছে আবার মুক্তি পায়। সন্দীপ রায় ডিজিটালভাবে গানটির উদ্বোধন করেন। জয় সরকারের সঙ্গীত পরিচালনায়, শ্রীজাতর লেখা এ গানটি গেয়েছেন অনুপম, রূপঙ্কর ও রূপম। ফেলুদার জন্য সত্যজিৎ রায়ের আঁকা স্কেচের পটভূমিতে সূচনা সঙ্গীতটি প্রকাশিত হয়।
ট্রেলার
প্রাথমিকভাবে ওয়েব ধারাবাহিকের প্রথম মৌসুম ছিন্নমস্তার অভিশাপ এর ট্রেলার মুক্তি দেয়ার দিন নির্ধারিত হয় ১৬ নভেম্বর। ১৫ নভেম্বর ফেলুদাস্রষ্টা সত্যজিৎ রায়ের পরিচালনায় পর্দায় প্রথম ফেলুদা চরিত্রে আবির্ভূত সৌমিত্র চট্টোপাধ্যায় মৃত্যুবরণ করেন। শ্রদ্ধাবশত ট্রেলার মুক্তির দিন পিছিয়ে ২১ তারিখ নির্ধারিত হয়। ঐদিন ফেলুদা চরিত্রে সর্বোচ্চসংখ্যক অভিনয় করা সব্যসাচী চক্রবর্তী এবং সৌরভ গাঙ্গুলি, সাহেব ভট্টাচার্য্যসহ চলচ্চিত্রের কলাকুশলীদের উপস্থিতিতে ট্রেলার মুক্তি দেওয়া হয়। অনুষ্ঠানটি সদ্যপ্রয়াত সৌমিত্রের উদ্দেশ্যে পরিচালিত হয়। এর পরদিন অর্থাৎ ২২ তারিখ মুক্তি পায় দ্বিতীয় মৌসুম যত কাণ্ড কাঠমাণ্ডুতে-এর ট্রেলার।
ছিন্নমস্তার অভিশাপের ট্রেলারের মোট দৈর্ঘ্য ১ মিনিট ৪৮ সেকেন্ড। পূর্বের ঘোষণা অনুযায়ী এই মৌসুম নির্মিত হয় কাহিনি রচনার প্রেক্ষাপটে। ২১ নভেম্বর মুক্তি পাওয়া ট্রেলারে "চিত্রনাট্য ও স্ংলাপ" কথার পরিবর্তে রচনায় (written) অংশে পরিচালক সৃজিতের নাম ছিল, যা দর্শকদের মধ্যে বিভ্রান্তি সৃষ্টি করে ও সমালোচনার জন্ম দেয়। পূর্বে ঋতুপর্ণ ঘোষ, সত্যজিৎ রায় প্রমুখ নির্মাতার চলচ্চিত্রের উদাহরণ দেখিয়ে বলেন যে রচনায় বলতে চিত্রনাট্য ও সংলাপকেই বোঝানো হয়। তবুও বিতর্ক এড়াতে ২২ তারিখ দুপুরে ট্রেলারটি পুনরায় আপলোড করা হয়, আগেরটা সরিয়ে। দ্বিতীয় মৌসুম যত কাণ্ড কাঠমাণ্ডুতের ট্রেলারের দৈর্ঘ্য ২ মিনিট ২ সেকেন্ড, এটি বর্তমান সময়ের প্রেক্ষাপটে নির্মিত।
প্রথম মৌসুমের মুক্তি
২০২০ সালের শেষে বড়দিনে ধারাবাহিকের প্রথম মৌসুম মুক্তি পায়। মুক্তির পর থেকে বিভিন্ন পর্যালোচনায় কলা-কুশলীদের অভিনয়ের প্রশংসা করা হয়। পরিচালক টুইটারে জানান যে মুক্তির পর থেকে আইএমডিবি রেটিং এবং পর্যালোচনা দেখে তৃতীয় মৌসুমের কথা ভাবছেন তিনি।
চরিত্র ও কাহিনির প্রেক্ষাপট
ছিন্নমস্তার অভিশাপ কাহিনির ভিত্তিতে পর্দায় প্রথমবারের মত এ ওয়েব ধারাবাহিকে দেখানো হচ্ছে। তবে যত কাণ্ড কাঠমাণ্ডুতে কাহিনির ভিত্তিতে সন্দীপ রায় এর আগে দুইবার টিভির জন্য ধারাবাহিক নির্মাণ করেছিলেন। প্রথমবার হিন্দি ভাষায় করা হয়েছিল, কিস্সা কাঠমাণ্ডু কা নামে। এখানে ফেলুদা চরিত্রে শশী কাপুর, তোপসে ও জটায়ু চরিত্রে যথাক্রমে অলঙ্কার যোশি এবং মোহান আগাসে অভিনয় করেন। সত্যজিৎ রায় নিজেই এর চিত্রনাট্য লিখেছিলেন। তবে ধারাবাহিকটি নেতিবাচকভাবে সমালোচিত হয়। পরবর্তীতে ডিডি বাংলার জন্য আবারও বাংলায় এই কাহিনির ভিত্তিতে ধারাবাহিক নির্মাণ করা হয়। সেখানে ফেলুদা চরিত্রে সব্যসাচী চক্রবর্তী, তোপসে চরিত্রে শাশ্বত চট্টোপাধ্যায় এবং জটায়ু চরিত্রে অনুপ কুমার অভিনয় করেন। জটায়ু চরিত্রে অনুপ কুমারকে পরিচালক নিজেই মানতে পারেননি। এরপরে বিভু ভট্টাচার্য্য এ চরিত্রে অভিনয় করেন। ফেলুদা ফেরত ওয়েব ধারাবাহিকে জটায়ু চরিত্রে প্রথমবারের মত অভিনয় করছেন অনির্বান সেনগুপ্ত।
তাতসুইয়া ইয়ামাশিতা
তাতসুইয়া ইয়ামাশিতা (山下 達也, Tatsuya Yamashita; জন্ম: ৯ নভেম্বর ১৯৮৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
তাতসুইয়া ইয়ামাশিতা ১৯৮৭ সালের ৯ই নভেম্বর তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিদ্যাসাগর সেতু
বিদ্যাসাগর সেতু বা দ্বিতীয় হুগলি সেতু ভারতের পশ্চিমবঙ্গ রাজ্যে হুগলি নদীর ওপর অবস্থিত একটি সেতু। এর মাধ্যমে হাওড়া ও কলকাতা শহর দুটির মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল সেতু হিসেবে ব্যবহৃত হয়। এর মোট দৈর্ঘ্য ৮২২.৯৬ মিটার। এটি ভারতের দীর্ঘতম ঝুলন্ত (কেবল-স্টেইড) সেতু এবং এশিয়ার দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ৩৮৮ কোটি টাকা খরচ হয়েছিল। ১৯৯২ খ্রিষ্টাব্দের ১০ অক্টোবর সেতুটির উদ্বোধন করা হয়। হুগলি রিভার ব্রিজ কমিশনের অধীনে সরকারি ও বেসরকারি যৌথ উদ্যোগে এই সেতুটি নির্মিত হয়েছিল।
১৯৪৩ খ্রিষ্টাব্দে নির্মিত রবীন্দ্র সেতুর (হাওড়া ব্রিজ) দক্ষিণে অবস্থিত বিদ্যাসাগর সেতু হুগলি নদীর ওপর নির্মিত দ্বিতীয় সেতু। উনিশ শতকের বাঙালি শিক্ষাবিদ ও সমাজ সংস্কারক ঈশ্বরচন্দ্র বিদ্যাসাগরের নামানুসারে সেতুটির নামকরণ করা হয়েছে।
প্রকৃতপক্ষে এই সেতু কলকাতা-সন্নিকটস্থ গঙ্গাবক্ষে স্থিত অপর দুই সেতু রবীন্দ্র সেতু ও বিবেকানন্দ সেতুর সহযোগী সেতু হিসাবে নির্মিত হয়েছিল। বিদ্যাসাগর সেতু একটি কেবল-স্টেইড বা ঝুলন্ত সেতু। এর প্রধান বিস্তার ৪৫৭ মিটারের কিছু বেশি এবং ডেকের প্রস্থ ৩৫ মিটার। এই সেতুর নির্মাণকাজ শুরু হয়েছিল ১৯৭৮ সালে এবং সেতুটির উদ্বোধন হয় ১০ অক্টোবর, ১৯৯২, বিদ্যাসাগর মহাশয়ের প্রয়াণ শতবর্ষে। সেতুর তদারককারী সংস্থা হুগলি রিভার ব্রিজ কমিশন (এইচআরবিসি)। তবে সেতু নির্মাণ করেছিল বিবিজে নামে ব্রেথওয়েট, বার্ন ও জেশপ নামে তিনটি সংস্থার একটি যৌথ গোষ্ঠী।
ইতিহাস
১৯৪৭ খ্রিষ্টাব্দে ভারত স্বাধীন হওয়ার পর থেকে দেশের বাণিজ্যিক কার্যকলাপ ও জনসংখ্যা উত্তরোত্তর বৃদ্ধি পেতে থাকে। হাওড়া ও কলকাতা শহর দুটির মধ্যে হুগলি নদীর ওপর সেই সময় একটি মাত্র সেতুই ছিল রবীন্দ্র সেতু বা হাওড়া ব্রিজ। এই সেতুর ওপর যানবাহনের চাপ ক্রমাগত বাড়তে থাকলে, নদীর ওপর একটি নতুন সেতু নির্মাণের প্রয়োজনীয়তা উপলব্ধি করা হয়। এমন একটি সেতুর পরিকল্পনা করা হয়, যে সেতুটি নিকটস্থ জাতীয় সড়কের মাধ্যমে মুম্বই, দিল্লি ও চেন্নাই শহর তিনটিকে সরাসরি সড়কপথে যুক্ত করতে পারবে।
১৯৭২ খ্রিষ্টাব্দের ২০ মে, ভারতের প্রধানমন্ত্রী ইন্দিরা গান্ধি এই সেতুর শিলান্যাস করেন। যদিও এই ঝুলন্ত সেতু (সেই সময়ে এই সেতুটি একই ধরনের সেতুগুলির মধ্যে বিশ্বের দীর্ঘতম স্প্যান ব্রিজ ছিল) নির্মাণের কাজ শুরু হয় ১৯৭৯ খ্রিষ্টাব্দের ৩ জুলাই। কলকাতার নদীতীরে একটি কূপ খননের মাধ্যমে। সেতুটি সম্পূর্ণ হতে মোট ২০ বছর (অবশ্য তার মধ্যে সাত বছর কোনো নির্মাণকাজই হয়নি) সময় লেগেছিল। ১৯৯২ খ্রিষ্টাব্দের ১০ অক্টোবর পশ্চিমবঙ্গের মুখ্যমন্ত্রী জ্যোতি বসুর সভাপতিত্বে ভারতের প্রধানমন্ত্রী পি ভি নরসিমহা রাও সেতুটির উদ্বোধন করেন।
বৈশিষ্ট্য
বিদ্যাসাগর সেতু একটি মাল্টি-কেবল স্টেইড [১৪৪টি (৩৮x৪) কেবল] সেতু। লম্বা দুটি ইস্পাত-নির্মিত পাইলন কেবলগুলিকে ধরে আছে। সেতুটিতে দুটি ইস্পাতের কাঠামোযুক্ত কংক্রিট ডেক রয়েছে। ডেকের দুটি ক্যারেজওয়ের মোট প্রস্থ । সেতুটিতে মোট তিনটি লেন এবং দু-পাশে  প্রস্থবিশিষ্ট ফুটপাত রয়েছে। কিন্তু উদ্বোধনের পর থেকেই মানুষের নিরাপত্তার কারণে বিদ্যাসাগর সেতুর ফুটপাত দিয়ে পায়ে হেঁটে যাতায়াত নিষিদ্ধ আছে। রক্ষণাবেক্ষণের সুবিধার্থে কলকাতার দিকে উত্তরের ইস্পাত পাইলনের ধার ঘেঁষে একটি স্বয়ংক্রিয় উন্নায়ক বা লিফট প্রথম থেকেই তৈরি করা হয়েছে। এদিকে পশ্চিমবঙ্গের প্রধান প্রশাসনিক ভবনের কার্যালয় কলকাতার 'মহাকরণ' থেকে হাওড়া শিবপুরের 'নবান্ন'তে স্থানান্তরিত হওয়ায় বিদ্যাসাগর সেতুর গুরুত্ব আগের চেয়ে অনেক বেশি বেড়েছে। ডেকটি মূল  দীর্ঘ বিস্তার এবং দু-পাশের প্রতিপাশের  বিস্তারের ওপর রয়েছে। এটিকে ধরে আছে সমান্তরাল তারের কেবল। সেতুটির নকশা করেছিল শ্লেইচ বার্গারম্যান অ্যান্ড পার্টনার, নকশা পরীক্ষা করে ফ্রিম্যান ফক্স অ্যান্ড পার্টনার ও বৃহৎ শিল্প নিগম লিমিটেড। সেতুটি নির্মাণ করে গ্যামন ইন্ডিয়া লিমিটেড।
মামদুদুর রহমান চৌধুরী
মামদুদুর রহমান চৌধুরী (১ জানুয়ারি ১৯৪৬-৪ এপ্রিল ২০১৮) বাংলাদেশের বগুড়া জেলার রাজনীতিবিদ, সাংবাদিক, সাবেক নৌপরিবহন মন্ত্রী ও বগুড়া-৪ (কাহালু-নন্দীগ্রাম) আসনের সাবেক সংসদ সদস্য।
জন্ম ও প্রাথমিক জীবন
মামদুদুর রহমান চৌধুরী ১ জানুয়ারি ১৯৪৬ সালে বগুড়া জেলায় জন্মগ্রহণ করেন। তার পিতার নাম মাহবুবুর রহমান চৌধুরী (পুটু) বগুড়ার ‘সাত আনী’ জমিদার ছিলেন এবং মাতার নাম সায়েরা খাতুন। তার ছোট বোন ইসমত আরা সাদেক জনপ্রশাসন প্রতিমন্ত্রী ছিলেন।
রাজনৈতিক ও কর্মজীবন
মামদুদুর রহমান চৌধুরী বগুড়া থেকে প্রকাশিত দৈনিক সকালের আনন্দ পত্রিকার প্রকাশক ও সম্পাদক ছিলেন। তিনি সাবেক রাষ্ট্রপতি হুসেইন মুহম্মদ এরশাদের শাসনামলে জাতীয় পার্টিতে যোগদান করে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে বগুড়া-৪ (কাহালু-নন্দীগ্রাম) আসন থেকে সংসদ সদস্য নির্বাচিত হয়েছিলেন।  এরপর তিনি প্রথমে এরশাদ সরকারের যোগাযোগ উপমন্ত্রী পরে ত্রাণ, স্বাস্থ্য ও কৃষি প্রতিমন্ত্রী, সর্বশেষ নৌপরিবহন মন্ত্রী হিসেবে দায়িত্ব পালন করেন।
এরশাদ সরকারের পতনের পর তিনি বিএনপিতে যোগদান করেন। ২০০৭ সালে তিনি লিবারেল ডেমোক্র্যাটিক পার্টিতে (এলডিপি) যোগদান করে প্রেসিডিয়াম সদস্য ছিলেন। ৪ জানুয়ারি ২০১৭ সালে তিনি এলডিপি ছেড়ে নিজে বাংলাদেশ জনতা পার্টি নামে একটি দল গঠন করে সাধারণ সম্পাদক ছিলেন।
মৃত্যু
মামদুদুর রহমান চৌধুরী ৪ এপ্রিল ২০১৮ সালে ঢাকায় মৃত্যুবরণ করেন।
মহামনা এক্সপ্রেস
মহামনা এক্সপ্রেস ভারতীয় রেলের একটি সুপারফাস্ট এক্সপ্রেস ট্রেন যা উত্তরপ্রদেশের বারানসি জংশন থেকে নতুন দিল্লী পর্যন্ত পরিসেবা প্রদান করে।
২০১৬ সালের ২২ জানুয়ারি তারিখে ভারতের প্রধানমন্ত্রী নরেন্দ্র মোদী এই ট্রেনটির উদ্বোধন করেন।
নার্সিস মন্টারিওল ই এস্টারিওল
নার্সিস মন্টারিওল ই এস্টারিওল (, Narciso Monturiol y Estarriol; ২৮শে সেপ্টেম্বর ১৮১৯ – ৬ই সেপ্টেম্বর ১৮৮৫) একজন স্প্যানিশ বুদ্ধিজীবী, শিল্পী এবং প্রকৌশলী। তিনিই প্রথম বিমান পরিচালনসাধ্যতা এবং অন্তর্দহ ইঞ্জিন (যা ডুবোজাহাজ চালায়) আবিষ্কার করেন।
আত্মজীবনী
মন্টারিওল আইনে পাস করলেও তিনি কখনই আইন বিষয়ে কাজ করেন। বরং তিনি তার মেধাকে লেখনী ও প্রকাশনার মাধ্যমে প্রকাশ করেন। তিনি ১৮৪৬ সালে একটি প্রকাশনা সংস্থা স্থাপন করেন এবং একই বছরে তিনি এমিলাকে বিয়ে করেন। তিনি নানাবিধ জার্নাল এবং পুস্তিকা তৈরি করেন এবং সেগুলোতে নারীবাদ, শান্তিবাদ এবং কমিউনিজম বিষয়ক তার ভিত্তিগত বিশ্বাস প্রকাশ করেন। তিনি লাঁ মাদ্রে দ্য ফ্যামিলিয়া নামক সংবাদপত্রে "নারীকে পুরুষের স্বৈরশ্বাসন থেকে মুক্তি"র প্রতিজ্ঞা করেন এবং তিনি লাঁ ফ্রাটার্নিদাদ সংবাদপত্রও তৈরি করেন যা ছিল স্পেনের সর্বপ্রথম কমিউনিস্ট সংবাদপত্র।
আবদো তেরাদেসের সাথে মন্টারিওলের বন্ধুত্ব তাকে প্রজাতান্ত্রিক দলে যোগদানে উৎসাহিত করে এবং তার বন্ধুতালিকায় যোগ দেয় যেমন সংগীতকার জোসেপ আনসেম ক্লেভ এবং প্রকৌশলী ও সংস্কারক ইডিফনস সিরদা। মন্টারিওল উটোপিয়ান চিন্তাবিদ এবং সমাজবিজ্ঞানী ইটিয়েন ক্যাবেট-এর একজন উৎসাহী সমর্থক হয়ে ওঠেন। তিনি ক্যাবেটের ল্লা ফ্রাটার্নিদাদ চিন্তাকে জনপ্রিয় করে তোলেন এবং তার উপন্যাস ভয়েজ এন ইকারিয়েকে স্প্যানিশে অনুবাদ করেন। লা ফ্রাটার্নিদাদকে ঘিরে এক চক্র গড়ে ওঠে। তারা যথেষ্ট টাকা ওঠায় এবং তাদের মধ্যে একজন ক্যাবেটের উটোপিয়ান সম্প্রদায় ইকারিয়ানস-এ যুক্ত হয়।
১৮৪৮-এর বিপ্লব-এ তার একটি প্রকাশনাকে সরকার দমন করে এবং তাকে ফ্রান্সে নির্বাসনে পাঠানো হয়। ১৮৪৯ সালে তিনি যখন বার্সেলোনাতে ফিরে আসেন, সরকার তার কাজকর্মকে নিবারণ করে এবং তিনি বিজ্ঞান ও প্রকৌশল জগতে ফিরে আসেন।
কাডাকুয়েস-এ থাকাকালীন তিনি প্রবাল কাটার মত বিপজ্জনক কাজ করতে গিয়ে একজন মানুষকে পানিতে ডুবে মরতে দেখেছিলেন। এই ঘটনা তাকে ডুবোজাহাজ নির্মাণের কথা মাথায় এনে দেয়। ১৮৫৭ সালে সেপ্টেম্বরে তিনি আবারও বার্সেলোনায় ফিরে যান এবং কাতালোনিয়া ও স্পেনের প্রথম বাণিজ্যিক সমাজ তৈরি করেন। তারাই মন্টারিওল, ফোন্ট, আল্টাডফিল ইয়ে সিয়া নামের ডুবোজাহাজ তৈরির কাজ শুরু করেন। তাদের মূলধন ছিল ১০, ০০০ পেঁসো।
১৮৫৮ সালে মন্টারিওল দ্য ইক্টিনেও অর ফিশ-শিপ নামক বৈজ্ঞানিক প্রকল্পটি উপস্থাপন করেন। বার্সেলোনার উপকূলে তার প্রথম ডুবোজাহাজ ইক্টিনেও ১, সেপ্টেম্বর, ১৮৫৯ সালে প্রথম পানিতে নামে।
thumb|left|বার্সেলোনার মুসেঁ মারিটিম-এ ইক্টিনেও ১-এর প্রতিরূপ।
ইক্টিনেও ১
ইক্টিনেও ১-এর মাত্রা ছিল দৈর্ঘ্য,  প্রস্থ এবং  গভীর। এটি প্রবাল উৎপাদনের জন্য সহায়ক ছিল। সম্ভবত এটি ১৮৬১ সালে পানিতে নামা উইলিয়াম বাউয়ের-এর ব্রান্ডটচার-এর আদিরূপ থেকে অনুপ্রাণিত হয় কারণ মন্টারিওল ডুবোজাহাজ বিষয়ক যতরকম জ্ঞান ছিল, তার সবই অর্জন করেছিলেন। জাহাজের বা বিমানপাতের অগ্রভাগ ছিল প্রবাল কাটার নানাবিধ যন্ত্রপাতিতে পরিপূর্। ১৮৫৯ সালের গ্রীষ্মে মন্টারিওল ইক্টিনেওর মাধ্যমে ২০-এরও বেশিবার পানিতে নামেন। তার সঙ্গী ছিলেন তার ব্যবসায়িক সঙ্গী এবং জাহাজনির্মাণকর্মী। ইক্টিনেও ১ বেশ ভালভাবেই চলে, তবে এর উচ্চগতি ছিল চূড়ান্ত হতাশজনক কারণ এটি মানুষের পেশিশক্তির ওপর নির্ভর করত।
এই প্রযুক্তিগত সাফল্য ব্যাপক জনপ্রিয়তা লাভ করে কিন্তু এটি সরকার থেকে কোনরুপ সহায়তা লাভ করতে পারে না। এর ফলশ্রুতিতে মন্টারিওল "জাতির কাছে পত্র" লেখে যেন স্পেনের জনগণ এই প্রকল্পকে সমর্থন করে। এর অর্থতোলার প্রকল্প ব্যাপক সফলতা লাভ করে এবং স্পেন ও কিউবার জনগণ প্রায় ৩০০, ০০০ পেঁসো দান করে।
১৮৬২ সালের জানুয়ারিতে ইক্টিনেও ১ প্রায় পঞ্চাশবার পানিতে নামার পর একটি দুর্ঘটনায় ধ্বংস হয়। একটি কার্গো জলযান নোঙ্গরকৃত ইক্টিনেও ১কে ধাক্কা মারলে এই দুর্ঘটনা ঘটে। তবে চাঁদা থেকে যে টাকা ওঠে, তাতে লা ন্যাভিগেশন সাবমারিনা কোম্পানি ইক্টিনেও ২-এর কাজ শুরু করে দেয়।
বার্সেলোনার ম্যারিন জাদুঘরে ইক্টিনেও ১-এর একটি আধুনিক প্রতিরুপ (রেপ্লিকা) রাখা আছে।
ইক্টিনেও ২
২রা অক্টোবর, ১৮৬৪ সালে ইক্টিনেও ১-এর উন্নতরুপ ইক্টিনেও ২ উদ্ভাবিত হয়। ২০ই মে ১৮৬৫ সালে ইক্টিনেও ২ মানবশক্তির অধীনে তৈরি হয়। এর গভীরতা ছিল । মানবক্ষমতার উপর অখুশি হয়ে মন্টারিওল তাপ ও অক্সিজেনকে মিশিয়ে এক ধরনের রাসায়নিক পদার্থ তৈরি করেন। এই মিশ্রণ থেকে উৎপন্ন তাপ একটি ছোট বাষ্পীয় ইঞ্জিন তৈরি করবে যা কয়লা দিয়েও চালানো যাবে।
মন্টারিওলের চূড়ান্ত প্রকল্পটি তার ইঞ্জিনের জন্য ধাতবনির্মিত নিজস্ব স্থান তৈরি করে। তবে আর্থিক সীমাবদ্ধতার জন্য এর নির্মাণ ছিল প্রশ্নাতীত। এর পরিবর্তে তিনি কাঠনির্মিত স্থানে ইক্টিনেও ২-এর ইঞ্জিন রাখেন এবং প্রাথমিক পরীক্ষা ও উপপাদন করেন।
২২শে অক্টোবর, ১৮৬৭ সালে ইক্টিনেও ২ সর্বপ্রথম পানির নিচে যাত্রা শুরু করে গড়ে এবং এর সর্বোচ্চ গতি ছিল । দুই মাস পর ১৪ই ডিসেম্বর, মন্টারিওল জাহাজকে ছোট করে অবাত ইঞ্জিন পরীক্ষা করেন, তবে পানিতে নয়।
২৩শে ডিসেম্বর মন্টারিওলের কোম্পানি দেউলিয়া হয় এবং আর কোন প্রকার মূলধনকে উৎসাহিত করতে পারেননি। তার প্রধান ঋণদাতা প্রদত্ত টাকা ফেরত চাইলে বাধ্য হয়েই তাকে তার সম্পূর্ণ সম্পত্তি সমর্পণ করতে হয় এমনকি তার ইক্টিনেও ২কেও। ঋণদাতা অপর এক ব্যবসায়ী এবং কর্তৃপক্ষকে সমস্তকিছু বিক্রি করে দেন এবং ট্যাক্স বিলের মাধ্যমে তার নতুন মালিক নির্ধারণ করেন। তারা ডুবোজাহাজটিকে টুকরো টুকরো করে ছেঁটে ফেলে। এর একটি প্রতিরূপ বার্সেলোনা এর উপকূলে দেখা যায়।
পরবর্তী জীবন
১৮৬৮ সালে মন্টারিওল পুনরায় রাজনৈতিক জীবনে ফিরে আসেন। তিনি পার্টিদো ফেডেরাল-এর সদস্য হয়ে তিনি ১৮৭৩ সালে প্রথম স্প্যানিশ প্রজাতন্ত্রর গণপরিষদের ডেপুটি হন এবং এর পরপরই কয়েক মাসের জন্য মাদ্রিদের ফেব্রিকা ন্যাশনাল দেল টিম্ব্রে (জাতীয় ডাকটিকিট কারখানা)র পরিচালক হন। সেখানে তিনি আঠালো কাগজ তৈরির প্রক্রিয়াকে বাস্তবায়ন করেন এবং তরান্বিতও করে তোলেন। মন্টারিওলের অন্যান্য আবিষ্কারের মধ্যেঃ তিনি লেখা নকলের একটি পদ্ধতি আবিষ্কার করেন, একটি ক্রমশ প্রকাশযন্ত্র, একটি দ্রুত-গোলানিক্ষেপণ ক্ষমতা সম্পন্ন কামান আবিষ্কার করেন। এছাড়াও তিনি বাষ্পীয় ইঞ্জিনের ক্ষমতাবৃদ্ধি, একটি পাথর-কাটার যন্ত্র, মাংস সংরক্ষণের যন্ত্র এবং সিগারেট নির্মাণ যন্ত্র আবিষ্কার করেন।
মন্টারিওল ১৮৮৫ সালে সেন্ট মারিয়া দ্য প্রোভেন্সালস, বর্তমান বার্সেলোনার শহরতলীতে পরলোকগমন করেন।
সম্মান
১৯৪০ সালের আগ পর্যন্ত কোন প্রকার অবাত পরিচালনসাধ্যতা ডুবোজাহাজ তৈরি হয়নি। ১৯৪০ সালে জার্মান নেভি একই নীতিভিত্তিক একটি পরীক্ষা করেন। পরীক্ষাটি করা হয় পরীক্ষামূলক ভি-৮০ ডুবোজাহাজ-এর উপর ওয়াল্টার ঘূর্ণযন্ত্র ব্যবহার করে। নটিলাস নামক পারমাণবিক শক্তিধারী ডুবোজাহাজে সর্বপ্রথম এই স্বাধীন যন্ত্র ব্যবহার করা হয়।
স্পেন ১৯৮৭ সালে তার মৃত্যুর শতবার্ষিকী উপলক্ষে একটি ডাকটিকিটে তাকে সম্মান জানায়।
বার্সেলোনার (এভিংগুয়্যেডা ডায়াগোনাল-ক্যারিয়ার জিরোনা) এবং ফিগুয়েরস-এর রাম্বলায় (তার জন্মগ্রহণকারী শহর, ফিগুয়েরেঙ্ক-এ সালভাদর দালির জন্য বিখ্যাত) তার দুটো ভাস্কর্য রয়েছে।
স্প্যানিশ নৌবাহিনী তার নাম অমর করে রাখার জন্য তাদের সৃষ্ট প্রথম ডুবোজাহাজ এস-৮২ নার্সিসো মন্টারিওল তার নামানুসারে রাখা হয় (নির্মাণগত কারণে এস-৮১ আইজ্যাক পিরাল চালু হয়)।
ডিজনি চ্যানেল (দক্ষিণ কোরিয়া)
ডিজনি চ্যানেল (দিজ্যুনি ছ্যানল) ছিল একটি দক্ষিণ কোরীয় পে টেলিভিশন চ্যানেল যেটির মালিক ছিল ডিজনি চ্যানেলস কোরিয়া লিমিটেড, দ্য ওয়াল্ট ডিজনি কোম্পানি (কোরিয়া) এবং ডিজনি ইন্টারন্যাশনাল অপারেশনসের বিভাগ ডিজনি ব্র্যান্ডেড টেলিভিশনের মধ্যে একটি যৌগ উদ্যোগ। এটি যুক্তরাষ্ট্রভিত্তিক ডিজনি চ্যানেলের দক্ষিণ কোরীয় সংস্করণ, যা ২০০২ থেকে ২০১১ সাল পর্যন্ত কোরীয় সাবটাইটেল সহ সেই দেশে উপলব্ধ ডিজনি চ্যানেল এশিয়ার থেকে আলাদা করা হয়েছিল।
ইতিহাস
২০১১ সালের ২ নভেম্বরে এসকে টেলিকম এর প্ল্যাটফর্ম বানিজ্য, অন্তর্ভূক্তে টিভি মিডিয়া কোরিয়া, এটির নতুন বিভাগ, এসকে প্ল্যানেটের মধ্যে শারীরিকভাবে স্পিন-অফ করে। তারপরে এসকে প্ল্যানেট টিভি মিডিয়া কোরিয়ার মধ্যে এর সমস্ত সম্পদ দ্য ওয়াল্ট ডিজনি কোম্পানির কোরীয় সংস্থা, দ্য ওয়াল্ট ডিজনি কোম্পানি কোরিয়ার কাছে বিক্রি করে ২০১৫ সালের ৩০ সেপ্টেম্বরে। ফলস্বরূপ, দক্ষিণ কোরিয়ায় ডিজনি ডিজনি চ্যানেল এবং এর ভ্রাতৃপ্রতিম ডিজনি জুনিয়র সরাসরি পরিচালনা করে।
বন্ধ
২০২১ সালের ২৫ আগস্টে এলজি ইউপ্লাসের বিভাগ মিডিয়ালগ, দক্ষিণ কোরিয়ায় ডিজনি+ এর উদ্বোধন অংশীদার, ডিজনি চ্যানেলকে ক্রায় করে। ২০২১ সালের ৩০ সেপ্টেম্বরের মধ্যরাতে ডিজনি চ্যানেল এবং ডিজনি জুনিয়র সম্প্রচার বন্ধ করে, যথাক্রমে মাইলো মার্ফি'স ল এর শেষ পর্ব এবং কাবি জু প্রচারিত করার পর। বন্ধের একই সময় কিছু টিভি প্রোভাইডারে, যেমন এলজি ইউপ্লাসের ইউ+ টিভি এবং এর কেবল বিভাগ এলজি হ্যালোভিশন, দ্য কিডস নামের মিডিয়ালগের একটি নতুন শিশুতোষ টেলিভিশন চ্যানেল দিয়ে ডিজনি চ্যানেলকে প্রতিস্থাপন করে।
অগার ক্রিয়া
অগার ইলেকট্রনের নিঃসরণের ক্ষেত্রে, প্রাথমিক ইলেকট্রনের শূন্যস্থানে স্থানান্তরের শক্তি এবং ইলেকট্রন শেল থেকে নির্গত ইলেকট্রনের আয়নীকরণ শক্তি পরস্পর মিলে যায়। ওই নির্দিষ্ট পরমাণুর এই শক্তির স্তরগুলো পরমাণুর ধরন এবং রাসায়নিক পরিবেশের উপর নির্ভর করে।
কোনো নমুনাকে এক্স-রে অথবা দ্রুতগামী ইলেকট্রন দিয়ে ছুঁড়ে অগার ইলেকট্রনকে নির্গত করা এবং অগার ইলেকট্রনের তীব্রতা পরিমাপের দ্বারা অগার ইলেকট্রনের শক্তি বের করা দুই-ই অগার ইলেকট্রন বর্ণালীর অন্তর্ভুক্ত। এই উদ্ভূত বর্ণালীকে ব্যবহার করে নিঃসরণ ঘটা পরমাণুর পরিচয় এবং তাদের পরিবেশ সম্পর্কে কিছু তথ্য নির্ণয় করা যায়।
অগার পুনঃসমন্বয় অগার ক্রিয়ার অনুরূপ একটি ক্রিয়া যা অর্ধপরিবাহীর ক্ষেত্রে ঘটে। একটি ইলেকট্রন এবং একটি ইলেকট্রন হোল (electron hole) পরিবহন ব্যান্ডের একটি ইলেকট্রনকে তাদের শক্তি ত্যাগ করে দিতে পারে যার ফলে এর শক্তি বৃদ্ধি পায়। এর বিপরীত ক্রিয়াকে বলে ইম্প্যাক্ট আয়োনাইজেশন।
অগার ক্রিয়া ডিএনএর মতো জৈবিক অণুগুলিকে প্রভাবিত করতে পারে। ডিএনএর উপাদান পরমাণুর K-অরবিটাল আয়নীকরণের পরে, অগার ইলেকট্রনগুলি নিঃসৃত হয়ে ডিএনএর সুগার-ফসফেট মেরুদণ্ডকে ক্ষয় বা ধ্বংস করতে পারে।
আবিষ্কার
ব্রিটিশ পদার্থবিজ্ঞানী চার্লস ড্রামন্ড এলিসের সাথে পারমাণবিক বিটা ইলেকট্রন খোঁজার প্রতিযোগিতাময় গবেষণার পার্শ্ব প্রতিক্রিয়া হিসাবে অস্ট্রিয়ান-সুইডিশ পদার্থবিজ্ঞানী লিস মাইটনার ১৯২২ সালে অগার নির্গমন প্রক্রিয়াটি পর্যবেক্ষণ ও প্রকাশ করেছিলেন।
ফরাসী পদার্থবিজ্ঞানী পিয়ের ভিক্টর অগার ১৯২৩ সালে স্বাধীনভাবে এ আবিষ্কার করেন। তিনি উইলসন ক্লাউড চেম্বার পরীক্ষণের বিশ্লেষণের উপরে কাজ করতে গিয়ে এটি আবিষ্কার করেন এবং একাজটি তাঁর পিএইচডির ফোকাসে পরিণত হয়েছিল। গ্যাসীয় কণাসমূহকে আয়নে পরিণত করতে উচ্চ-শক্তির এক্স-রশ্মি ব্যবহার করা হত এবং ফটোইলেকট্রিক ইলেকট্রনগুলি পর্যবেক্ষণ করা হত। নির্গত ইলেকট্রনের গতিপথ পর্যবেক্ষণ করে দেখা যায় এরা আপতিত ফোটনের কম্পাঙ্কের সাথে স্বাধীন আচরণ করে। অর্থাৎ ফটোতড়িৎ ক্রিয়ার ন্যূনতম ফ্রিকুয়েন্সির হিসেব এর জন্য প্রযোজ্য হয় না। এ ব্যাপারটি প্রতীয়মান করে যে নিশ্চয়ই শক্তির কোনো অভ্যন্তরীণ রূপান্তর এর জন্য দায়ী। আরও অনুসন্ধান, এবং প্রাথমিক কোয়ান্টাম বলবিজ্ঞানের তাত্ত্বিক কাজ, রূপান্তরের প্রোবাবিলিটি ফাংশনের মাধ্যমে দেখা যায় অভ্যন্তরীণ রূপান্তরের চেয়েও এটি আসলে বিকিরণমুক্ত ক্রিয়া।
এভেগবে উইকিপিডিয়া
এভেগবে উইকিপিডিয়া হচ্ছে অনলাইন বিশ্বকোষ উইকিপিডিয়ার এভেগবে ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। এভেগবে উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট
রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট (পূর্বতন নাম:রামকৃষ্ণ মিশন বিবেকানন্দ বিশ্ববিদ্যালয়) ভারতের একটি বেসরকারি বিশ্ববিদ্যালয়। এই বিশ্ববিদ্যালয় পরিচালনা করেন রামকৃষ্ণ মিশন কর্তৃপক্ষ। বর্তমানে সারা দেশে বিশ্ববিদ্যালয়টির চারটি ক্যাম্পাস রয়েছে – বেলুড়, নরেন্দ্রপুর (পশ্চিমবঙ্গ), কোয়েম্বাটুর (তামিলনাড়ু) ও রাঁচি (ঝাড়খণ্ড)। ইউনিভার্সিটি গ্র্যান্ট কমিশন (ভারত) আইনের ধারা ৩ বলে প্রতিষ্ঠিত এই বিশ্ববিদ্যালয়। ২০০৫ সালের জুলাই মাসে একটি ডিমড-বিশ্ববিদ্যালয় ঘোষিত হয়। গ্রাম ও আদিবাসী উন্নয়ন (নরেন্দ্রপুর ও রাঁচি), ডিজঅ্যাবিলিটি ম্যানেজমেন্ট ও বিশেষ শিক্ষা (কোয়েম্বাটোর), মৌলিক বিজ্ঞান শিক্ষা, ভারতীয় সাংস্কৃতিক ও আধ্যাত্মিক শিক্ষা ইত্যাদি বহু বিষয়ে এই বিশ্ববিদ্যালয়ে কোর্স চালু রয়েছে। সারাদেশে বিশিষ্ট শিক্ষকদের সহায়তায় এই সকল কোর্স পড়িয়ে থাকে বিশ্ববিদ্যালয়।